Modstanderen var ganske vist et seriehold, men mon ikke man hos Vendsyssel FF tager de succesoplevelser, man kan få. Efter hele fem nederlag i træk i NordicBet Ligaen, fik Vendsyssel FF nemlig holdets første sejr siden juli, da man i pokalturneringens første runde slog Danmarksserieholdet fra Kjellerup med 9-0. Hele tre spillere blev dobbelte målscorere; Tiemoko Konaté, Wessam Abou Ali og Emmanuel Ogude. Derudover kom Ali Messaoud, Solomon Safo-Taylor og Rasmus Vinderslev også på tavlen. Vendsyssel møder Vejle Boldklub i pokalturneringens anden runde.

Opsummering:
Vendsyssel FF spillede sig onsdag videre i pokalturneringen på særdeles overbevisende facon. Danmarksserieklubben Kjellerup blev besejret med hele 9-0.